Tasyi Athasyia

Luly Attasiya (Tessy) otâbâ sè lebbi èkennal kalabân nyama Tasyi Athasyia (lahèr tangghâl 25 Mèi 1992) èngghi panèka orèng sè segghut aghâbây vidèo è YouTube sè ampon kalonta ḍâri bhângsa Inḍonèsia sè katoronan Arab-Inḍonèsia. Salèrana èkennal kalabân orèng sè segghut aghâbây vidèo è YouTube èka'ḍimma video kasebbhut fokus ka dhâ'ârân malolo.Rani Asnurida. "Biodata dan Profil Tasyi Athasyia, YouTuber Kuliner yang Serbabisa" . IDN Times. 2023-06-08. Èyaksès 2026-01-17. Sabelluna aktif dhâddhi sorang YouTuber, sabbhân salèrana tomana akarèr è ḍunia musik mènangka dhâddhi penyanyè tor dhâddhi sorang fashion desainer.

 Kaoḍi'ânna dhibi'èn 

 Kalowarga 
Tasyi èngghi panèka pottrè ḍâri Alawiyah Alatas, orèng sè ngaghunghè PT Tifar Admanck sè tamaso' perusaahan kaangghuy latèan sareng sè aparèng tenaga lako è naghârâ-naghârâ Tèmor Tengnga. Ramana sèdhâ nalèkana Tasyi ghi' aomor 3 taon."Profil Tasyi Athasyia, Adik Tasya Farasya yang Disorot Warganet" . Tempo. 2023-06-13. Èyaksès 2026-01-17.

Tasyi ngaghungè tarètan sè kembhâr, tarètanna kasebbhut èkennal mènangka dhâddhi beauty vlogger èngghi panèka Tasya Farasya.Melvina Tionardus dan Andika Aditia. "Biodata Tasya dan Tasyi YouTuber Kembar: Usia, Pendidikan dan Keluarga" . Kompas. 2022-09-23. Èyaksès 2026-01-17.  Sè èkalèburè, Tasya sareng Tasyi saongghuna ngaghunghè tangghâl lahèr sè sami sareng kaka', Selvi Salavia. Tello' orèng sè satarètan kasebbhut è laheraghi samè è tangghâl 25 Mèi.

 Akabin 
Tasyi Athasyia akabin sareng Syekh Zaki è arè Ahaḍ, tangghâl 4 Jânuwari 2015. Konsep kabinan kaḍuwâna ngagghuy tèma Great Gatsby. Kaḍuwâna mèlè tèma kasebbhut karana Tasyi cè' lèburre ḍâ' bârna emmas. Saèngghâ sakabbhina sè bâḍâ è kabinan kaḍuwâna abârna emmas, molaè ḍâri onjhângna sampè' kamar pangantanna. Parlo kasebbhut aèssè 7 acara adhât èngghi panèka pangajhiyân, sèraman, sungkemman, henna night, akaḍ nèka, saamponna akaḍ, sareng salamâdhna.

 Pamolangna 

 SD St. Bellamirnus (1997-2004)

 SMP Labschool (2004-2007)

 Jurusân IPA, SMA Negeri 8 Jakarta (2007-2010)

 S-1 pamolangna Kedokterran Ghighi, Universitas Trisakti (2010-2013)

 Profèsi Ḍokter Ghighi, Universitas Trisakti (2013-2018, ta' sampè' lastarè)

 Sombher